
REFERAT
Privind participarea Consiliului Local în calitate de sustinator financiar al proiectului „Integrare Europeana prin muzica”, organizat de Fundatia Culturala First
Fundatia Culturala First din Timişoara a depus solicitarea nr. SC2006-  000628/ 13.01.2006  privind susţinerea financiară a proiectului „Integrare Europeana prin muzica” in perioada 1 martie - 15 decembrie 2006.
Proiectul de faţă se înscrie în agenda de priorităţi a CL Timisoara şi îşi propune să faciliteze accesul  cetăţenilor oraşului Timişoara  la patrimoniul  muzical clasic,  atât european  cât şi românesc şi să permită accesul la muzica cultă a tuturor cetăţenilor, tineri, bătrâni, cultivaţi sau defavorizaţi, a profesioniştilor ca şi a altor persoane interesate şi totodată să permită accesul publicului european la muzica românească prin integrarea pieselor de compozitori români într-un repertoriu european de piese muzicale clasice  inspirate din muzica naţiunilor europene.

Artiştii propusi pentru a realiza acest program muzical sunt  binecunoscuţii pianişti  timişoreni Manuela Iana şi Dragoş Mihăilescu care au concertat deja în oraşele europene, dar s-au distins prin numeroase concerte în oraşul nostru, fie ca interpreţi în recitaluri de pian, fie în cadrul instituţiilor în care activează : Filarmonica „ Banatul” şi Facultatea de Muzică a Universităţii de Vest. Proiectul cuprinde, totodată, realizarea unui album (CD) cu piese accesibile, de mare notorietate din repertoriul european clasi, Dansuri europene în muzica clasică,  în care să fie incluse piese ale unor compozitori români de mare valoare, realizandu-se o bună promovare a muzicii româneşti. 

Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma 8.OOO RON, din cap.67.02. „Cultură, recreere şi religie” (67.02.50 Altele ). Detalii referitoare la această manifestare se află în materialul anexat.  Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

